
ZOEZI 3: UFAHAMU WA KUSOMA

Swali la 1 hadi la 4.

Soma mazungumzo haya kisha ujibu maswali.

[image: image3.jpg]



Kaka Mbweha:
(Akicheka kwa kejeli.) Bi. Ngiri, mkulima hodari wa mihogo anayeheshimika

katika kanda hii, hujambo?

Bi. Ngiri:
(Akihema
kwa
uchovu,
mzigo
alio
nao
kichwani
unaonekana
kumlemea.)

Sijambo, lakini nina swali. Unacheka nini? Ama ndio njia yako ya kumfariji anayetoka kuchanika kwenye mpini siku nzima?

Kaka Mbweha:
(Anacheka zaidi.) Ati kuchanika kwenye mpini? Wachapa kazi kama mimi

hawana haja ya kujichosha. Wanafanya kazi kwa kutumia akili.

Bi. Ngiri:
(Kwa dharau.) Mhhh! Heri nyinyi mabingwa wa kutumia akili. Sisi wengine

inabidi tujikaze kisabuni ili tupate riziki.

Kaka Mbweha:
(Akionyesha kushangaa.) Nyinyi wengine! Wewe na kina nani? Je, huna habari

kwamba rafikiyo Sungura hapandi wala kuvuna lakini daima ana shibe?

Bi. Ngiri:
(Kwa sauti ya chini.) Hayo ya Sungura hayanihusu ndewe wala sikio. Isitoshe,

unavyoona nimechoka. Shamba langu la mihogo liko umbali wa kilomita kumi na tano kutoka kwangu. Bado nina mlima mmoja wa kukwea ndipo nifike.

Kaka Mbweha:
Haya basi niazime vipande viwili vya mihogo. Nitarejesha nitakapovuna.

Bi. Ngiri:
Kaka Mbweha, umesahau kuwa tayari una deni langu la mihogo? Lipa hilo

kwanza.

Kaka Mbweha:

Bi. Ngiri:



(Kwa unyenyekevu.) Nitalipa tu.

Utanilipa mihogo ilhali hukuvuna? Unastahili kufanya kazi kwa bidii. Kumbuka ajizi ni nyumba ya njaa.

1. Bi. Ngiri anasifika kwa sababu gani?

____________________________________________________________________

2. Ni jambo gani linaloonyesha kuwa Kaka Mbweha ni mvivu?

____________________________________________________________________

3. Je, unafikiri Kaka Mbweha alifanya nini baada ya kuambiwa anastahili kufanya kazi kwa bidii?

____________________________________________________________________

4. Andika kisawe cha kukwea kwa mujibu wa kifungu.

____________________________________________________________________

Swali la 5 hadi la 8.

Soma shairi lifuatalo kisha ujibu maswali.

Nina rafiki mmoja, mwenye mguu mmoja,

Tunapokuwa pamoja, mimi huona kioja,

Anasema ngoja naja, napiga hatua moja,

Fumbo hili ni la haja, jibu lake hilo laja.

Rafiki huyo mmoja, mwenye muundi mmoja,

Ana jina lake moja, ni uyoga nalitaja,

Nilimla siku moja, alipikwa na Khadija,

Fumbo hili ni la haja, jibu lake limekuja.

Nina rafiki wa pili, nikila anajongea,

Japo yeye huwa hali, mezani amezoea,

Rafiki huyu mkali, machozi ananitoa,

Natega kitendawili, fumbo ninakufumbia.

Huyo rafiki wa pili, sasa namuelezea,

Ni kiungo cha halali, wengi wamekizoea,

Kinaitwa pilipili, machoni kinasumbua,

Nategua fumbo hili, jibu nimekupatia.

5. Mshairi ana rafiki mwenye mguu mmoja. Rafiki huyo ni nani?

________________________________________________________________________

6. Taja tabia za rafiki wa pili wa mshairi.

________________________________________________________________________

7. Mimi ni rafiki wa tatu wa mshairi. Nikikosa kuongezwa kwenye chakula huwa kinakosa ladha. Je, mimi ni nani?

________________________________________________________________________

8. Neno kioja katika ubeti wa kwanza lina maana gani?

________________________________________________________________________

Swali la 9 hadi la 12.

Soma kifungu kifuatacho kisha ujibu maswali.

Sitasahau kamwe mwaka wa elfu mbili na ishirini. Mwaka huo bila shaka utabakia katika kumbukumbu za wakenya wengi. Hii ni kwa sababu, huo ndio mwaka ambapo kisa cha kwanza cha maradhi ya Korona kiliripotiwa katika nchi yetu. Ilisemekana kwamba maradhi hayo yaliibukia huko Uchina, barani Asia.

Aliyekuwa Waziri wa Afya nchini Kenya wakati huo alitangaza kisa cha kwanza cha Korona kwa hofu kuu. Waziri huyo aliwahimiza wananchi kuzingatia

mambo kadhaa ili kujikinga dhidi ya ugonjwa huo. Alisema kwamba kuzuia ugonjwa huo kulikuwa bora kuliko kuutibu. Aliwashauri wananchi kunawa mikono mara kwa mara kwa kutumia sabuni na maji yanayotiririka. Aidha, aliwahimiza kukaa umbali wa angalau mita moja kutoka kwa mtu mwingine. Hali kadhalika, aliwaambia watu wafunike pua na midomo kwa kutumia barakoa na kuepuka sehemu zenye watu wengi.

Wananchi hawakuchukulia tangazo la Waziri wa Afya kwa uzito hapo mwanzoni. Lililoonekana kuwa jambo dogo liligeuka kuwa kubwa mno. Maelfu ya wakenya walianza kuathiriwa. Watu wengi walilazwa hospitalini, baadhi yao wakiwa kwenye vyumba vya wagonjwa mahututi. Kwa bahati mbaya, vifo vilianza kuripotiwa.

Janga lilikuwa linalikodolea macho taifa! Ilibidi rais kuingilia kati. Aliwahutubia wananchi. Katika hotuba yake, rais alitangaza hatua kadhaa ambazo zililenga kupunguza kuenea kwa Korona. Safari za ndege za kuingia na kutoka nchini zilisitishwa. Kadhalika, usafiri wa kutoka kaunti moja hadi nyingine ulidhibitiwa. Shule zote zilifungwa. Hatua hizi zilisaidia pakubwa.

9. Kwa mujibu wa kifungu, wakenya wanakumbuka mwaka wa elfu mbili na ishirini. Toa sababu.

________________________________________________________________________

10. Mwanzoni, wakenya hawakuzingatia ushauri wa Waziri wa Afya. Je, tabia hiyo ya kutozingatia ushauri ilisababisha nini?

_______________________________________________________________________

11. Rais wa Kenya alitangaza hatua kadhaa ili kudhibiti kusambaa kwa ugonjwa wa Korona. Unafikiri hatua hizo zilikuwa na manufaa gani kwa wakenya?

_______________________________________________________________________

12.  Maana ya kuenea kulingana na kifungu ni:



kusambaa
kuwepo

_______________________________________________________________________

Swali la 13 hadi la 16.

Soma kifungu kifuatacho kisha ujibu maswali.

Hapo zamani za kale wanyama waliishi pamoja. Mfalme wao alikuwa Simba. Siku moja, Simba alitangaza mashindano ya mbio. Aliahidi kumpa mshindi wa mbio hizo tuzo. Wanyama waliotaka kushiriki kwenye mbio hizo walijisajili. Walifanya mazoezi kwa kushindana wenyewe kwa wenyewe. Kila walipofanya mazoezi hayo, Sungura aliibuka mshindi. Wanyama walikufa moyo na kuanza kujiuzulu mmoja mmoja. Hatimaye walibaki washindani wawili tu, Sungura na Lumbwi.

Sungura alijaribu kuibadilisha nia ya Lumbwi ili asishiriki kwenye mashindano hayo. “Afadhali uniachie taji hilo tu. Ushindi utakuwa wangu,” Sungura alimshawishi.

“Kugezageza ndio kuweza. Nataka kujaribu mbio hizo. Wacha tukimbie wawili. Huwezi kutangazwa mshindi usiposhindana na mwingine,” alisema Lumbwi kwa upole.

“Sawa tu lakini najua nitakushinda,” Sungura alisema kwa majivuno.

Siku ya mashindano ilipofika, Sungura na Lumbwi walijitoma kwenye kinyang’anyiro. Sungura alitimua mbio na kutoweka. Lumbwi alikimbia kwa kadiri ya uwezo wake ili ajaribu kumfikia Sungura. Sungura aliangalia nyuma asione dalili zozote za Lumbwi. Aliamua kupumzika kidogo chini ya mti.

Sungura alianza kusinzia na hatimaye kulala fofofo. Lumbwi alipofika hapo alikuta Sungura amelala.

Alipanda juu ya mgongo wa Sungura na kujibadilisha rangi. Alifanana na ngozi ya Sungura.

Sungura alipogutuka kutoka usingizini alianza tena kutimua mbio. Alipofikia kamba alijua kuwa bila shaka alikuwa ameshinda. Alishtuka kuona Lumbwi akiruka na kuvuka kamba mbele yake. Wanyama walimshangilia Lumbwi ambaye alikuwa amejibadilisha rangi na kuwa tofauti na Sungura. Ama kwa hakika penye nia pana njia.

13. Kwa nini wanyama wengi walitamani kushiriki kwenye mbio?

_____________________________________________________________________

14. Sungura alijaribu kumvunja moyo Lumbwi asishiriki kwenye shindano hilo lakini Lumbwi hakumsikiliza. Je, unajifunza nini kutokana na kitendo hicho cha Lumbwi?

_____________________________________________________________________

15. ‘Wanyama walikufa moyo na kuanza kujiuzulu mmoja mmoja.’ Unafikiri wanyama wanaozungumziwa hapo walifanya nini baada ya Lumbwi kushinda?

_____________________________________________________________________

16. Lumbwi ni mnyama ambaye hujibadilisha rangi. Lumbwi pia huitwa? ____________

ZOEZI 4: SARUFI

Soma kifungu kifuatacho. Kina nafasi 17 mpaka 21. Kwa kila nafasi umepewa majibu
manne.

Chagua jibu lifaalo zaidi kati ya yale uliyopewa.

Katika shule 17 kuna duka. Duka hili 18 na wanaskauti. Bidhaa 19 huuzwa dukani humo ni 20 kalamu, madaftari, vichongeo na vifutio. Wanaskauti hutumia


21
inayotokana na mauzo ya bidhaa hizi kuwasaidia watoto wenye mahitaji ya kimsingi.


	17.
	A. yetu
	B. kwetu
	C. letu
	D. petu

	18.
	A. linasimamia
	B. linasimamisha
	C. linasimamiwa
	D. linasimamika

	19.
	A. ambayo
	B. ambazo
	C.  ambako
	D. ambamo

	20.
	A.  ,
	B.
	!
	C.
	:
	D.  ?

	21.
	A. riba
	B.
	hisa
	C.
	kodi
	D. faida


22. Maneno doa na ndoa yana silabi tatanishi. Chagua sentensi ambayo ina maneno yenye silabi tatanishi.

A. Uga ule umenyunyiziwa unga wa chokaa.

B. Sisi tunapenda kwenda pwani likizoni.

C. Jungu alilopikia nyama juzi limesafishwa.

D. Wale wamechuma maua na kuyauza mbali.

________________________________________________

23. Zifuatazo ni jozi za maneno. Ni jozi gani iliyo na vimilikishi?

A. huku, pale

B. chao, yake

C. mbili, nyingi

D. bora, hodari.

_________________________________________

	
	

	
	

	
	


7

24. Kapu hili lina maneno ya ngeli mbalimbali. Chagua neno ambalo linapatikana katika ngeli ya U–I.

25. Katika kamusi, maneno hupangwa kulingana na herufi za alfabeti. Panga maneno yafuatayo jinsi yanavyofuatana katika kamusi.

gonga, ganda, gamba, godoro

__________________________________________________________

26. Andika sentensi ifuatayo katika umoja.

Nyavu za wavuvi zinastahili kuwa na mashimo makubwa.

___________________________________________________________

27. Kanusha sentensi ifuatayo:

Maseremala walitutengenezea madawati.

___________________________________________________________

28. Andika sentensi ifuatayo katika hali ya ukubwa.

Mlango ulipakwa rangi ukapendeza.

____________________________________________________________

29. Umesimuliwa hadithi na mlezi wako. Sasa ni wakati wa kulala. Chagua maagano utakayotumia kumuaga mlezi wako.


kwaheri



alamsiki





buriani

30. Tazama picha hii. Taja methali moja inayoweza kuhusishwa na picha hii.


________________________________________________________________________

ZOEZI 5: KUANDIKA

31. Wewe ni katibu wa Chama cha Mazingira shuleni mwenu. Mnapanga kwenda kusafisha soko lililo karibu na shule yenu. Mwandikie mwalimu mkuu wa shule yenu barua ya kumweleza kuhusu matayarisho mliyofanya.

Zingatia maelekezo yafuatayo:

i. Kujitambulisha kwa mwalimu mkuu na kutambulisha kikundi chako.

ii. Kutaja siku mliyopanga kwenda kusafisha soko.

iii. Kutaja lengo la shughuli hiyo ya kusafisha soko.

iv. Idadi ya wanachama watakaoenda kusafisha soko.

v. Vifaa vitakavyohitajika katika kutekeleza shughuli.

vi. Namna ya kuhakikisha usalama wenu.

vii. Kazi ilivyogawanywa.

viii. Jinsi mtakavyosafiri kwenda sokoni.

ix. Namna shughuli ya usafi itakavyofanywa.

x. Jinsi mtakavyosafiri kurudi shuleni baada ya kukamilisha shughuli sokoni.

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

HUU NDIO UKURASA WA MWISHO ULIOPIGWA CHAPA.

	
	

	
	

	
	


